|  |  |
| --- | --- |
| ГРБОВИ ЗА МЕМОРАНДУМ | Republica SerbiaProvincia Autonomă Voivodina**Secretariatul Provincial pentru Educaţie, Reglementări,** **Administraţie şi Minorităţile Naţionale - Comunităţile Naţionale**Bulevar Mihajla Pupina 16, 21000 Novi SadT: +381 21 487 46 04; 487 45 55  F: +381 21 557 074; 456 986 adrian.borka@vojvodinа.gov.rs |
|  | NUMĂRUL: 128-90-25/2023-05 | DATA: 22.02.2023 |

Secretariatul Provincial pentru Educaţie, Reglementări, Administraţie şi Minorităţile Naţionale - Comunităţile Naţionale, Novi Sad, în baza articolului 7 din Hotărârea Adunării Provinciei privind repartizarea mijlocelor bugetare pentru avansarea poziţiei minorităţilor naţionale - comunităţilor naţionale şi dezvoltarea multiculturalismului şi toleranţei („Buletinul oficial al P.A.V.”, numărul 8/2019) raportat la articolele 11, 12, 23 alineatul 4, 25 şi 26 din Hotărârea Adunării Provinciei privind bugetul Provinciei Autonome Voivodina pentru anul 2023 („Buletinul oficial al P.A.V.“, numărul 54/2022), articolului 6 din Ordonanța privind mijloacele pentru stimularea programelor sau a unei părți a mijloacelor care lipsesc pentru finanțarea programelor de interes public pe care le realizează asociațiile (”Monitorul oficial al RS”, nr. 16/2018) și articolului 3 alineatul 1 din Regulamentul privind acordarea mijloacelor bugetare ale Secretariatului Provincial pentru Educaţie, Reglementări, Administraţie şi Minorităţile Naţionale - Comunităţile Naţionale pentru avansarea poziției minorităților naționale - comunităților naționale și dezvoltarea multiculturalismului și toleranței în Provincia Autonomă Voivodina (”Buletinul oficial al P.A.V.”, numărul 7/2023), publică

**CONCURS PUBLIC PENTRU COFINANŢAREA**

**PROGRAMELOR ŞI PROIECTELOR ÎNDREPTATE SPRE**

**AVANSAREA DREPTURILOR MINORITĂŢILOR NAŢIONALE - COMUNITĂŢILOR NAŢIONALE DIN P.A. VOIVODINA ÎN ANUL 2023**

Concursul se publică pentru programele şi proiectele asociaţiilor, fondurilor şi fundaţiilor (în continuare: semnatarul cererii), îndreptate spre exercitarea drepturilor minorităţilor naţionale - comunităţilor naţionale din teritoriul Provinciei Autonome Voivodina în anul 2023.

**I. REPARTIZAREA MIJLOACELOR**

Concursul se publică în cuantum total de **33.000.000,00 dinari**, pentru minorităţile naţionale - comunităţile naţionale:

|  |  |
| --- | --- |
| Minoritatea naţională-comunitatea naţională maghiară | 15.450.000,00 dinari |
| Minoritatea naţională-comunitatea naţională romă | 3.350.000,00 dinari |
| Minoritatea naţională-comunitatea naţională croată | 3.200.000,00 dinari |
| Minoritatea naţională-comunitatea naţională slovacă | 3.200.000,00 dinari |
| Minoritatea naţională-comunitatea naţională română | 2.350.000,00 dinari |
| Minoritatea naţională-comunitatea naţională ruteană | 1.200.000,00 dinari |
| Minoritatea naţională-comunitatea naţională a bunievţilor | 1.050.000,00 dinari |
| Minoritatea naţională-comunitatea naţională macedoneană | 660.000,00 dinari |
| Minoritatea naţională-comunitatea naţională ucraineană | 410.000,00 dinari |
| Minoritatea naţională-comunitatea naţională germană | 300.000,00 dinari |
| Minoritatea naţională-comunitatea naţională cehă | 130.000,00 dinari |
| Minoritatea naţională-comunitatea naţională muntenegreană | 600.000,00 dinari |
| Alte minorităţi naţionale-comunităţi naţionale  | 1.100.000,00 dinari |

**II. CONDIŢIILE CONCURSULUI**

* La concursul public pentru repartizarea mijloacelor bugetare ale Secretariatului Provincial pentru avansarea poziţiei minorităţilor naţionale - comunităţilor naţionale se pot anunţa în exclusivitate semnatarii cererilor, care au înregistrat sediul în teritoriul P.A. Voivodina.
* La concursul public nu se pot anunţa beneficiarii bugetari direcţi sau indirecţi, societăţile comerciale şi consiliile naţionale ale minorităţilor naţionale.
* Documentaţia de concurs se poate prelua începând cu data de **22.02.2023** în încăperile Secretariatului sau pe adresa web a Secretariatului [www.puma.vojvodina.gov.rs](http://www.puma.vojvodina.gov.rs)
* Termenul pentru prezentarea cererilor este **10.03.2023**
* La concursul public se acordă mijloace pentru programele şi proiectele ale semnatarilor cererii, îndreptate spre exercitarea drepturilor minorităţilor naţionale - comunităţilor naţionale, dar mai ales pentru:
* păstrarea şi cultivarea limbii, a obiceiurilor populare şi meşteşugurilor vechi;
* protecţia şi prezentarea patrimoniului folcloric;
* crearea de condiţii pentru dezvoltarea culturii, ştiinţei şi artei;
* cultivarea şi impulsionarea creaţiei populare;
* prezentarea bunurilor culturale de importanţă deosebită;
* creaţia literară, teatrală, scenică, muzicală şi de arte plastice, memoriale, festivaluri, manifestări jubiliare, colonii artistice, camping-uri prin care se cultivă toleranţa şi drepturile minorităţilor naţionale - comunităţilor naţionale;
* conferinţe, turnee, întruniri şi altele, prin care se cultivă toleranţa şi drepturile minorităţilor naţionale - comunităţilor naţionale;
* cultivarea şi dezvoltarea amatorismului, vizite ale ansamblurilor;
* cooperarea cu ţara mamă şi alte forme de cooperare;
* proiectele care se referă la dezvoltarea, păstrarea și cultivarea spiritului de toleranță interetnică la tineri;
* îmbunătățirea producției și programului radio și de televiziune, a prezentărilor internet, a altor forme de prezentări electronice, a activităților promoționale tipărite, a activităților în presă și alte forme de activități mediatice;
* Secretariatul va finanța conform Concursului doar activitățile care se realizează în perioada de la data publicării concursului până la 31.12.2023.
* Concursul va fi publicat în „Buletinul oficial al Provinciei Autonome Voivodina” într-unul dintre mijloacele de informare publică care acoperă întreg teritoriu al P.A.V., pe pagina web a Secretariatului şi pe portalul e-Administraţie, în limba sârbă şi în limba minortiăţii naţionale care este în uz oficial în Provincia Autonomă Voivodina.
* Cererile se prezintă într-un exemplar, în exclusivitate pe formularele de concurs ale Secretariatului.
* Cererile la concurs se prezintă în limba sârbă sau în limba minorității naţionale care este în uz oficial în Provincia Autonomă Voivodina;
* Cererile se prezintă:

1. personal şi se predau la registratura organelor provinciale ale administraţiei din Novi Sad;

2. prin poştă pe adresa:

Secretariatul Provincial pentru Educaţie, Reglementări, Administraţie şi Minoritățile Naționale - Comunităţile Naţionale, Bulevar Mihaila Pupina 16, 21000 Novi Sad

**PENTRU CONCURSUL PUBLIC - COFINANŢAREA**

**PROGRAMELOR ŞI PROIECTELOR ÎNDREPTATE SPRE**

**AVANSAREA DREPTURILOR MINORITĂŢILOR NAŢIONALE - COMUNITĂŢILOR NAŢIONALE DIN P.A. VOIVODINA ÎN ANUL 2023**

* Secretariatul îşi reţine dreptul de a cere de la semnatarul cererii, după necesitate, documentaţie şi informaţii suplimentare, respectiv de a stabili, pentru alocarea mijloacelor, îndeplinirea condiţiilor suplimentare;
* Secretarul provincial emite decizia privind repartizarea mijloacelor, care se publică pe pagina oficială de internet a Secretariatului și pe portalul e-Administrație.
* Semnatarul cererii căruia i se vor acorda mijloace conform Concursului public, este obligat să remită Secretariatului informații cu privire la subcontul special cu destinații speciale deschis la Direcția Trezoreriei pentru fiecare destinație individual (program/proiect), până la data de 01.05.2023.

Informaţii suplimentare privind concursul public se pot obţine la Secretariat, la nr. de telefon 021/ 487 4608, prin e-mail adrian.borka@vojvodina.gov.rs sau pe pagina de internet a Secretariatului la adresa [www.puma.vojvodina.gov.rs.](http://www.puma.vojvodina.gov.rs.)

Secretarul provincial

 s.s Szakállas Zsolt